โดนแมวกัดค่ะ แต่เลี้ยงอย่างดี กักบริเวณไม่ให้ออก พึ่งฉีดยาตอนเดือน เมษาค่ะ แต่แผลเขี้ยวลึกค่ะ เราควรไปฉีดยาไหมคะ
สวัสดีค่ะ หากเป็นแมวที่เลี้ยงเอง โดยเลี้ยงให้อยู่แต่เฉพาะในเขตบ้าน และแมวได้ฉีดยาป้องกันพิษสุนัขบ้าต่อเนื่องมาทุกปี อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนพิษสุนัขบ้าค่ะอย่างไรก็ตาม แผลที่แมวกัด หากลึก จะมีโอกาสติดเชื้อแบคทีเรียต่างๆ และหลายเป็นฝีหนองได้ง่าย แนะนำควรไปพบแพทย์ เพื่อให้ดูแลทำความสะอาดให้ รวมถึงทานยาปฏิชีวนะฆ่าเชื้อด้วยค่ะ และควรดูแลล้างแผลต่อทุกวัน หลีกเลี่ยงไม่ให้แผลโดนน้ำจนกว่าจะหายค่ะนอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ